  Майя Бывальцева Кык выль йӧскалык огазеяськонъёс кылдӥзы Удмуртиын. Грузинъёслэн дэменлыксы мерлыко огазеяськон сямен пусйиськиз ни, араб егитъёслэн союззы али регистрациез ортче. Журналистъёслы со сярысь ивортӥз Удмуртиысь йӧскалык политикая министр Лариса Буранова. «Али кун ласянь пусъемын ни Россилэн но Грузилэн эшъяськонзыя фонд. Ас вакытаз татын грузинъёслэн огазеяськонзы туж умой ужаз, но Грузиын бугыръяськонъёс бере тросэз грузинъёс асьме улосысь кошкизы. Озьы ик луиз быдэс Россиын но. Али выль огазеяськон кылдытӥське. Отчы Удмуртия гинэ ӧвӧл, мукет улосвылъёс но пыртэмын луозы», — вераз министр. Эшшо одӥгез выль огазеяськон — элькунамы дышетскись но улӥсь араб калыкъёслэн союззы. Али огазеяськон юридик регистрациез ортче. Тодэ вайытом, али Удмуртиын  йӧскалык лулчеберетъя 180-лэсь трос огазеяськонъёс вань. 35-ез со пӧлысь нимлыко пусйиськемын. Соос 23 выжы калыкъёсты огазеяло. Тегъёс: Мерлык Ижкар Удмуртия йӧскалыкполитикаяминистерство ЛарисаБуранова  